IC 1613

IC 1613 – nykštukinė netaisyklingoji galaktika, esanti Banginio žvaigždyne. Nuo Žemės nutolusi apie 2,3 mln. šviesmečių.The Milky Way’s Clean and Tidy Galactic Neighbour. ESO. Nuoroda tikrinta 2021-05-25. Regimasis ryškis – 9,2.IC 1613. SEDS. Nuoroda tikrinta 2021-05-25.

Šią galaktiką 1906 m. atrado vokiečių astronomas Max Wolf. Paskiras žvaigždes 1928 m. pirmasis įžiūrėjo kitas vokiečių astronomas Walter Baade (stebėjimus atliko Kalifornijos Maunt Vilsono observatorijos 2,5 m teleskopu).

IC 1613 galaktika priklauso Vietinei galaktikų grupei, į kurią įeina daugiau nei 50 galaktikų (tarp jų ir Paukščių Takas). Kadangi kosminiu mastu galaktika yra netoli, ji gana gerai ištyrinėta.

Galaktika išsiskiria tuo, kad joje mažai tarpžvaigždinių dulkių, jų nedaug ir erdvėje, skiriančioje šią galaktiką nuo Žemės stebėtojo. Be to, IC 1613 esama cefeidžių ir RR Lyrae kintamųjų žvaigždžių. Šios žvaigždės ir tarpžvaigždinių dulkių stoka padėjo išskirtinai tiksliai nustatyti atstumą iki šios galaktikos.

Ilgą laiką IC 1613 galaktikoje nebuvo aptikta žvaigždžių spiečių, tačiau 1978 m. joje galiausiai pavyko aptikti 43 labai nedidelius objektus. Veikiausiai 25 iš jų yra labai maži žvaigždžių spiečiai. Taip pat pavyko aptikti 11 labai mažus dulkių debesis.

 Išnašos 

Kategorija:Galaktikos